Halva õnne koorem

Must kass, must kass jälitab mind,
häda toob kõigile, kellega kohtun teel.
Kass, must kass kannul käib mul.
Kui näed meid tulemas, targem on varjuda.
Kass, must kass kuulmatult käib.
Ei paista pimedas muud tast kui silmapaar.
Kass, must kass, süsimust kass
kodutu kiskjana aina mind jälitab.

Ref: 	Iga päev ma pillan kolmteist peeglit puruks.
Jala vasemaga alustan ma hommikut.
Halva õnne koorem vastu maad mind surub,
aga ikka sülgan aina vastu kuud. 

Kass, must kass kannult ei kao,
peletab eemale sõbrad ja vaenlased.
Kass, must kass, must nagu tont,
nagu öö, kuhu me õhtuti jõuame.
Kass, must kass, nurjatu kõuts.
Sõna ei kuula ja ikka mind jälitab.
Kass, must kass kindlasti toob
õnnetust kõigile, kellega kohtun teel.

Ref: 	Suitsu peale tuld ma võtan küünlaleegist,
särki kannan seljas pahupidi vaid.
Ehkki aiman — elu lõpetan ma seegis,
kividega loobin ikka harakaid.

soolo

Ref: 	Iga päev ma pillan kolmteist peeglit puruks.
Jala vasemaga alustan ma hommikut.
Halva õnne koorem vastu maad mind surub,
aga ikka sülgan aina vastu kuud. 
	Suitsu peale tuld ma võtan küünlaleegist,
särki kannan seljas pahupidi vaid.
Ehkki aiman — elu lõpetan ma seegis,
kividega loobin ikka harakaid.